Hvordan dækker man bord?
Der findes et utal af måder, hvorpå du kan dække dit bord. Kun fantasien sætter grænser for, hvordan du folder servietterne, hvilke lysestager der skal skabe blikfang på bordet, og om der skal tilføjes en smuk blomsterdekoration til herlighederne. Dog er der klare regler for, hvordan du bør placere tallerken, glas og bestik, så du er sikker på, at bordet er dækket korrekt. Det vigtigste er dog, at dit bord ser pænt og indbydende ud, når du er færdig. Vælg derfor en flot og glat dug samt matchende tallerkener og placér bestik og glas, så gæsten kan starte udefra.